Obeckov

Obeckov je obec na Slovensku v okrese Veľký Krtíš.

Dejiny 
Obec sa prvýkrát spomína v roku 1257, patrila rodine Ebeckyovcov a iným zemepánom. Podľa mena rodiny Ebeckyovcov bola aj pomenovaná, Ebeczk – Obeckov.

Kultúra a zaujímavosti

Pamiatky 
 Rímskokatolícky kostol sv. Jána Krstiteľa, jednoloďová neoklasicistická stavba s polygonálnym ukončením presbytéria a vežou tvoriacou súčasť hmoty kostola z roku 1894. Veža je členená pilastrami a ukončená ihlancovou helmicou.
 Evanjelický kostol, jednoduchá jednoloďová stavba z roku 1908. Kostol má hladnké fasády, okná majú oblúkové ukončenie. Pri kostole sa nachádza volne stojaca drevená zvonica. 
 Pamiatkovo chránený ľudový dom č. 5, obdĺžniková štvorpriestorová stavba. Príklad typického miestneho domu s pavlačou nesenou stĺpmi.

Referencie

Externé odkazy 
  Oficiálna stránka obce
 Okres VK- história a pozoruhodnosti obce

Iné projekty 

 
Obce okresu Veľký Krtíš